પુનર્ગઠિત થયેલી રેનોએ ’90ના દાયકાના પ્રારંભમાં રેનો-5ની જગ્યાએ આવેલી કિલઓ, બીજી પેઢીની ઈસ્પેસ, નવતર પ્રકારની ટિ્વન્ગો, લગુના, સેફ્રેન અને રેનો 19 સહિતની ઘણી સફળ નવી કાર લોન્ચ કરી હતી. ’90ના દાયકાના મધ્યભાગમાં આર-19ની અનુગામી રેનો મેગન કારે મુસાફરોની સુરક્ષા માટેના યૂરોએનસીએપી ક્રેશ ટેસ્ટમાં ફોર સ્ટાર રેટિંગ મેળવ્યું, તે સમયે આટલું ઊંચું રેટિંગ મેળવનારી તે પ્રથમ કાર બની હતી.(સંદર્ભ આપો) 1996માં રેનોએ મેગન સિનિક રજૂ કરી, જે સામાન્ય મેગન પ્રકારની પણ સંપૂર્ણપણે નવા પ્રકારની કોમ્પેકટ મોનોસ્પેસ કાર હતી. રોડ કારને મળવા માંડેલી સફળતાની સાથે-સાથે સ્પર્ધાઓમાં પણ સફળતા મળવા માંડી - રેનો દ્વારા સંચાલિત કાર 1992થી લઇને 1997 સુધી વિલિયમ્સ અને બેનેટન એ બંને ટીમ સાથે ફોર્મ્યુલા વન વર્લ્ડ કન્સ્ટ્રકટર્સ ચેમ્પિયનશીપ જીતતી રહી હતી.